Бернал де Бонавал
Хубавици, слава богу…

Превод от португалски: Симеон Хаджикосев, 1984

chitanka.info

Хубавици, слава богу,

чуден ден за мен настава.

Ей сега ми известиха,

че се моят мил задава,

че се моят мил задава.

Чуден ден за мен настава.

Чуден ден за мен настава.

Бог на радост ме обрече.

Ей сега ми известиха:

моят мил пристигнал вече,

моят мил пристигнал вече.

Бог на радост ме обрече!

Ей сега ми известиха,

че се моят мил задава,

та съм весела-засмяна,

ах, от новина такава,

ах, от новина такава,

че се моят мил задава.

Ей сега ми известиха;

моят мил не бил далече,

та съм весела-засмяна

с новина такава вече,

с новина такава вече —

моят мил не бил далече!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.